

ที่ นม ๙๗๘๐๑/ว ๗๘๔  ที่ทำการองค์การบริหารส่วนตำบลโค้งยาง

#  อำเภอสูงเนิน จังหวัดนครราชสีมา ๓๐๑๗๐

#

#  ๑๘ กุมภาพันธ์ ๒๕๖๓

# เรื่อง ประชาสัมพันธ์ การจ่ายเบี้ยยังชีพผู้สูงอายุ ผู้พิการ และผู้ป่วยโรคเอดส์

# เรียน กำนัน,ผู้ใหญ่บ้าน, หมู่ ๑ – ๘

 ด้วยองค์การบริหารส่วนตำบลโค้งยาง จะแจกเบี้ยยังชีพให้กับผู้สูงอายุ ผู้พิการหรือทุพพลภาพและผู้ป่วยโรคเอดส์ **ประจำเดือนมีนาคม ๒๕๖๓** **ในวันอังคาร ที่ ๑๐ มีนาคม ๒๕๖๓ ณ องค์การบริหารส่วนตำบลโค้งยาง ตั้งแต่เวลา ๑๓.๐๐ น. เป็นต้นไป**

 ดังนั้น จึงขอความอนุเคราะห์จากท่านกำนัน,ผู้ใหญ่บ้านช่วยประชาสัมพันธ์แจ้งให้ผู้มีสิทธิ์รับเบี้ยยังชีพไปติดต่อได้ที่สำนักงานองค์การบริหารส่วนตำบลโค้งยาง ในวันและเวลาดังกล่าว สำหรับผู้ได้รับมอบอำนาจให้ไปรับแทน ถ้าหากมีการเปลี่ยนแปลงที่จะให้คนอื่นรับมอบอำนาจแทนคนเก่า ให้แจ้งองค์การบริหารส่วนตำบลโค้งยางก่อนสิ้นเดือนเพื่อที่จะได้ทำการเปลี่ยนแปลงและแก้ไขให้ตรงกับผู้มารับมอบอำนาจแทน โดยนำสำเนาบัตรประชาชนของผู้รับเบี้ยยังชีพ และของผู้รับมอบอำนาจไปยื่นเพื่อเป็นหลักฐาน ต่อไป

จึงเรียนมาเพื่อโปรดพิจารณา ประชาสัมพันธ์ให้ทราบโดยทั่วไป

 ขอแสดงความนับถือ

 นายณรงค์ เตี้ยงสูงเนิน

 นายกองค์การบริหารส่วนตำบลโค้งยาง

สำนักปลัด

งานพัฒนาชุมชน

โทรศัพท์ ๐๙๗-๓๔๒๘๐๘๙

***“ยึดมั่นธรรมาภิบาล บริการเพื่อประชาชน”***